cyanic-selkie/wikianc huggingface dataset:
நுண்ணிய தொழினுட்பம்
நுண் மின்-இயந்திர வகை அமைப்புகள் (ஓருங்கியங்கள்)
இன்றும் தொடர்ந்து ஆய்வுகள் நடக்கின்றன. புறத்தே அசையும் வகையான நுண்கருவியாக இருந்தால் அதனை பலவாக ஒரே நேரத்தில் படைக்கும் (batch process) முறையில் நுண்தொகுசுற்று செய்யும் முறைகளைப்போன்ற முறைகளைப் பயன்படுத்திச் செய்யும் நுண் மின்-இயந்திர வகை அமைப்புகள் MEMS என்று ஆங்கிலத்தில் குறிக்கப்பெறுகின்றது. இந்த தொழினுட்பத்தை ஐரோப்பாவில் MST (Micro Systems Technology, நுண் அமைப்பிய தொழினுட்பம்) என்றும் சப்பானில் நுண் இயந்திர நுட்பம் (micromachines) என்றும் அழைக்கின்றார்கள்.
மெம்சு (MEMS) தொழினுட்பம் பெரிய அளவில் ஆர்வத்தைத் தூண்டியுள்ளது. ஏனெனில், முன்பு எட்ட வியலாத உயர்நிலை செயற்பாட்டையும் நம்பி சார்ந்திருக்கும் தன்மையையும் தருகின்றது. தனி யுருப்படியின் விலை குறைவாகவும் படைக்க முடிகின்றது. மகிழுந்து போன்ற தானுந்துகளில் பயன்படுத்தும் பல்வேறு உணரிகளைப்படைக்கவும் உடல்நலவியல் அச்சியல் போன்றா பல துறைகளிலும் தேவைப்படும் பல கருவிகளைக் செய்ய இந்நுட்பம் பயன்படுகின்றது. கானெர்-இன்-சிடாட் குழு (Cahners In-Stat Group)வின் மதிப்பீட்டின் 2005 இல் 128 அமெரிக்க பில்லியன் வெள்ளி விற்பனையை எட்டியது.
இந்த நுண்ணிய தொழினுட்பம் அடிப்படையில் போட்டோலித்தோகிராபி (photolithography) என்னும் தொழினுட்பத்தையும் அதற்குத்தொடர்பான தொழினுட்பத்தையும் அடிப்படையாக இயங்குவது. ஒளியை உணர்ந்து பொருளில் மாற்றம் பெறும் கரிமவேதி நீர்மப்படலம் ஒன்றைப் பரவச்செய்து, அதன்மீது ஒளியூடுருவும்-ஊடுருவாத பகுதிகளைக் கொண்ட மறைப்பு மூடகத்தைப் பயன்படுத்தி நுண்ணிய முறையில் படலத்தில் மாற்றங்கள் செய்யப்படுகின்றன. இவை பின்னர் இன்னொரு நீர்மத்தால் வேறுபாட்டுடன் பிரித்தறிந்து அரித்து நீக்கப்படும். இப்படியான முறைகளைக்கொண்டு நுண்தொகுமின் சுற்றுகள் செய்யப்படுவன போன்றே இந்த மெம்சு என்னும் நுண் மின்-இயந்திர வகைக் கருவிகளும் செய்யப்படுகின்றன.
அடிக்குறிப்புகளும் மேற்கோள்களும்
பகுப்பு:நுண்தொழினுட்பம்
பிளாங்க் (விண்கலம்)
பிளாங்க் (Planck) என்பது பெரு வெடிப்பின் எச்சக் கதிர்வீச்சை (relic radiation) ஆராய்ந்திட ஐரோப்பிய விண்வெளி நிறுவனத்தினால் (ஈசா) உருவாக்கப்பட்ட முதல் வானாய்வுத் திட்டம் ஆகும்.பிளாங்க் விண்கலம் 2009 மே 14 ஆம் நாள் விண்ணுக்கு ஏவப்பட்டது. அண்டத்தின் தோற்றம், பரிணாமம் குறித்த வானியலர்களின் கருத்துகளைச் சரிபார்க்க பிளாங்க் உதவும் என எதிர்பார்க்கப்படுகிறது.
2013 தரவுகள் வெளியிடப்படல்
ஐரோப்பியர் தலைமையில் அமைந்த ஆய்வாளர் குழு பிளாங்க் திட்டத்தின் பகுதியாக, அண்டத்தில் நுண்ணலை பரவியிருக்கும் பின்னணியில் உருவாக்கப்பட்ட விண்வெளி அமைப்புப் படம் (all-sky map) ஒன்றினை மார்ச்சு 21, 2013இல் வெளியிட்டது.
இந்தப் படத்தை நோக்கும்போது, அண்டம், இதுவரை அறிவியலார் நினைத்ததைவிட சற்றே கூடுதல் பழைமையானதாக இருக்கலாம் என்று தெரிகிறது. இப்படத்தின்படி, அண்டம் தோன்றி 370,000 ஆண்டுகள் ஆனபோது ஆழ்விண்வெளியில் தட்பவெப்ப நிலையின் துல்லியமான மாற்றங்கள் பதிவாயின. அண்டம் தோன்றி ஒரு வினாடியின் டிரில்லியன் பகுதியை விடவும் குறைந்த நேரத்தில் (10−30) எழுந்த அலைகளின் பதிவுகளை மேற்கூறிய மாற்றங்கள் பிரதிபலிக்கின்றன. அந்த அலைத் துகள்களிலிருந்துதான் இன்று நாம் காணக்கூடிய விண்மீன் பேரடைகளும் (galaxy clusters) கரும்பொருளும் (dark matter) உருவாயின என்று தெரிகிறது.
பிளாங்க் திட்டத்தின் ஆய்வாளர்களின் கணிப்புப்படி, அண்டத்தின் வயது 13.8 பில்லியன் ஆண்டுகள் ஆகும். இதுவரையிலும் அண்டம் 13.7 பில்லியன் ஆண்டுகளுக்கு முன் பெருவெடிப்பு அல்லது பெருவிரிவு (Big Bang) என்னும் நிகழ்விலிருந்து தோன்றியது என்று அறிவியலார் கணக்கிட்டிருந்தனர். துல்லியமாகக் கூறப்போனால், அண்டம் 13.798 ± 0.037 பில்லியன் ஆண்டுகளுக்குமுன் தோன்றியது. மேலும் அண்டத்தின் 4.9% பகுதி பருப்பொருளாக உள்ளது; 26.8% பகுதி கரும்பொருளாக உள்ளது; எஞ்சிய 68.3% பகுதி கருப்பு ஆற்றலாக (dark energy) உள்ளது.
மேலும், அண்டம் விரிந்துகொண்டே செல்கின்றது என்று அறிவியலார் கண்டுபிடித்து, அது எந்த வேகத்தில் விரிந்து செல்கின்றது என்பதையும் கணித்துள்ளார்கள். இந்தக் கணிப்பையும் பிளாங்க் ஆய்வாளர்கள் இப்போது மாற்றிக் கூறுகின்றார்கள். ஹபிள் விதி கூறுவதில் ஹபிள் மாறிலி உள்ளது. அந்த மாறிலி இதுவரையிலும் 69.32 ± 0.80 (km/s)/Mpc என்று கணிக்கப்பட்டது. பிளாங்க் ஆய்வாளர்களின் கண்டுபிடிப்புப்படி, ஹபிள் மாறிலி 67.80 ± 0.77 (km/s)/Mpc என்றிருக்க வேண்டும் என்று கணிக்கப்படுகிறது. இந்த மிகத் துல்லியமான சிறிய மாற்றம் வானியல் ஆய்வாளர்களுக்கு ஒரு பெரிய அதிசயச் செய்தியாக இருந்தது.
ஒன்றுகளின் அணி
சில மூலங்களில் ஒன்றுகளின் அணியானது ”அலகு அணி” என்றும் அழைக்கப்படுகிறது. ஆனால் அலகு அணி என்பது ஒன்றுகளின் அணியிலிருந்து முற்றிலும் வேறுபட்ட முற்றொருமை அணியைக் குறிக்கவும் பயன்படுத்தப்படுகிறது.
பண்புகள்
n×n வரிசை கொண்ட ஒன்றுகளின் அணி J பின்வரும் பண்புகளைக் கொண்டிருக்கும்:
மேற்கோள்கள்
பகுப்பு:அணிகள்
உள்ளம் உருகுதடி
உள்ளம் உருகுதடி 1984 ஆம் ஆண்டு வெளிவந்த தமிழ்த் திரைப்படமாகும். ஈரோடு என். முருகேஷ் இயக்கத்தில் வெளிவந்த இத்திரைப்படத்தில் சுரேஷ், விஜி மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:இளையராஜா இசையமைத்த திரைப்படங்கள்
சந்தஸ்
சந்தஸ் வேதாங்கங்களின் மூன்றாவது உறுப்பாகும். இது வேதத்தின் பாதமாக கருதப்படுகிறது. தமிழில் யாப்பிலக்கணம் என்பதே சமசுகிருத மொழியில் சந்தஸ் எனப்படும். சீக்ஷா சரியான உச்சரிப்புக்கான விதிமுறைகளைத் தொகுக்கிறது, வியாகரணம் அக்ஷரங்களின் (எழுத்துக்களின்) பொருத்தத்தைத் தீர்மானிக்கிறது, சந்தஸ் வேத மந்திரப் பிரயோகத்தின் ஒட்டுமொத்த ஒலி வடிவம் குலைவற்ற ஒழுங்கு கொண்டிருக்க உதவுகிறது. இவ்வகையில் வேத ஒலிகள் மற்றும் மந்திரங்களை சந்தஸ் காப்பாற்றிக் கொடுப்பதாகச் சொல்லலாம். வேத மந்திரங்களைத் தவறாக உச்சரிப்பது விரும்பத்தகாத எதிர்மறை விளைவுகளை அளிப்பது போலவே, மந்திரங்களில் உள்ள எழுத்துக்களை (அட்சரங்களை) கூட்டுவதும் குறைப்பதும் பிழையாக அமையும். சந்தஸ் குறித்த நூல்களில் பிங்களரின் சந்தஸ் சாஸ்திரமே புகழ் பெற்றதாகும்.
வெளி இணைப்புகள்
பகுப்பு:வேதாங்கங்கள் பகுப்பு:வேதங்கள் பகுப்பு:இந்திய மெய்யியல் பகுப்பு:சமசுகிருதம்
நிந்திரா
நிந்திரா மண்டலம், ஆந்திரப் பிரதேசத்தின் சித்தூர் மாவட்டத்தில் உள்ள 66 மண்டலங்களில் ஒன்று.
ஆட்சி
இந்த மண்டலத்தின் எண் 22. இது ஆந்திர சட்டமன்றத்திற்கு நகரி சட்டமன்றத் தொகுதியிலும், இந்திய பாராளுமன்றத்திற்கு சித்தூர் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் பதினைந்து ஊர்கள் உள்ளன. அவை:
சான்றுகள்
பகுப்பு:சித்தூர் மாவட்டம்
சுனில் நரைன்
சுனில் நரைன் (Sunil Narine, பிறப்பு: 26 மே 1988) டிரினிடாட் நாட்டு துடுப்பாட்ட வீரர் ஆவார். இவர் மேற்கிந்தியத்தீவுகள் துடுப்பாட்ட அணியில் அனைத்து பன்னாட்டு வகைப் போட்டிகளிலும் விளையாடி வருகிறார். இவர் சுழற்பந்து வீச்சாளரும், இடக்கை துடுப்பாட்ட வீரரும் ஆவார்.
நரைன் உள்ளூரில் திரினிடாட் டொபாகோ துடுப்பாட்ட அணியில் 2009 ஆம் ஆண்டு முதல் விளையாடி வருகிறார். தனது முதலாவது ஒருநாள் பன்னாட்டுப் போட்டியை 2011 டிசம்பரிலும், முதலாவது தேர்வுப் போட்டியை சூன் 2012 இலும் விளையாடினார். 2012 இந்தியன் பிரீமியர் லீக் போட்டிகளில் கொல்கத்தா நைட் ரைடர்ஸ் அணியில் விளையாடினார்.
வெளி இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:மேற்கிந்தியத் துடுப்பாட்டக்காரர்கள் பகுப்பு:திரினிடாட் டொபாகோ விளையாட்டு வீரர்கள்
தமிழவேள் விருது
தமிழவேள் விருது சிங்கப்பூர்த் தமிழ் இலக்கியத்துறையின் ஒரு முக்கிய விருதாகக் கருதப்படுகிறது. இவ்விருது சிங்கப்பூரில் தமிழ் வளர்ச்சிக்குப் பெரிதும் பாடுபட்ட தமிழவேள் கோ. சாரங்கபாணி அவர்களின் பெயரால் வழங்கப்படுகிறது. ஒவ்வோர் ஆண்டும் முத்தமிழ் விழாவின் போது தமிழ்த் தொண்டாற்றும் சிங்கப்பூரைச் சேர்ந்த ஒருவர் தேர்ந்தெடுக்கப்பட்டு இவ்விருதின் மூலம் சிறப்பிக்கப்படுகிறார். 1988ஆம் ஆண்டு முதல் இவ்விருதுகள் வழங்கப்பட்டு வருகின்றன.
தென் கன்னட மாவட்டம் (சென்னை மாகாணம்)
தென் கன்னட மாவட்டம் அல்லது தென் கனரா மாவட்டம் (South Canara) என்பது பிரித்தானிய இந்தியாவின், சென்னை மாகாணத்துக்கு உட்பட்ட ஒரு மாவட்டம் ஆகும். இதன் அமைவிடம் 13°N, 75.4°W. ஆகும். இது தற்போதைய கர்நாடக மாவட்டங்களான தெற்கு கன்னடம் மாவட்டம், உடுப்பி மாவட்டம் மற்றும் கேரளத்தின் காசர்கோடு மாவட்டம் ஆகியவற்றை உள்ளடக்கியதாக இது இருந்தது. சென்னை மாகாணத்தின் மிகவும் பின்தங்கிய மாவட்டமான இதில் முதன்மையாக துளுவம், மலையாளம், கன்னடம், கொங்கணி, பியரி ஆகிய மொழிகள் பேசப்பட்டன. இது 1947லில் தட்சிண கன்னட மாவட்டம் எனப் பெயர் மாற்றப்பட்டது.
நான்காம் மைசூர் போரின் முடிவில் பிரித்தானிய கிழக்கிந்திய நிறுவனத்தால் திப்பு சுல்தான் தோற்கடிக்கப்பட்டார். இதன் பின்னர் திப்புசுல்தானிடம் இருந்து கைப்பற்றிய இப்பகுதியை வடகன்னட மாவட்டத்தின் பகுதியையும் உள்ளடக்கியதாக 1799இல்  கனரா மாவட்டம் உருவாக்கப்பட்டது. இந்த கனரா மாவட்டமானது சென்னை மாகாணத்துக்கு உட்பட்டதாக இருந்தது. 1859இல் இந்த மாவட்டமானது தெற்கு வடக்கு என இரு மாவட்டங்களாக பிரிக்கப்பட்டது. வட கன்னட மாவட்டமானது பம்பாய் மாகாணத்துடன் இணைக்கப்பட, தெற்கு கன்னட மாவட்டமானது சென்னை மாகாணத்துடன் தக்கவைக்கப்பட்டது. தெற்கு கன்னட மாவட்டத்தின் தலைநகராக மங்களூர் இருந்தது. இந்த மாவட்டமானது 4021 sqmi பரப்பளவு கொண்டதாக இருந்தது.
வட்டங்கள்
இந்த மாவட்டமானது ஆறு வட்டங்களாக பிரிக்கப்பட்டு இருந்தது:
நிர்வாகம்
இந்த மாவட்ட நிர்வாகமானது மாவட்ட ஆட்சியரால் மேற்கொள்ளப்பட்டது. மாவட்டமானது நிர்வாக வசதிக்காக மூன்று கோட்டங்களாகப் பிரிக்கப்பட்டிருந்தது:
இந்த மாவட்டத்தில் மங்களூர் மற்றும் உடுப்பி என இரு நகராட்சிகள் இருந்தன.
மக்கள் வகைப்பாடு
1908 ஆண்டைய இந்திய வேந்திய அரசிதழ் தரும் தகவலின்படி  சென்னை மாகாணத்தின் தென் கன்னடம்,  தஞ்சாவூர் மாவட்டம், கஞ்சாம் மாவட்டம் ஆகிய மாவட்டங்களானவை பிராமணர்கள் மிகுதியாக உள்ள மாவட்டங்களாகும்.
மாவட்டத்தில் பெரும்பான்மையாக பில்வா, பந்த் மக்கள் இருந்தனர். சென்னை மாகாணத்தில் பிராமணர்கள் மிகுதியாக வாழும் மாவட்டங்களான தஞ்சாவூர் மற்றும் கஞ்சாம் மாவட்டங்களைவிட இந்த மாவட்டத்திலேயே பிராமணர்கள் (மக்கள் தொகையில் 12% ) மிகுதியாக வாழ்ந்து வந்தனர்.
இந்தப் பகுதியின் அசல் பூர்வ குடிகள் துளு மக்கள் (பந்த், பில்வா, மோகவீரர், குலாலர், தேவதிகர்) ஆவர். இப்பகுதியில் முதலில் குடியேறிய பிராமணர்கள் ஸ்தானிகர் ஆவர். இதனால் இவர்கள் துளு பிராமணர்கள் என அழைக்கப்பட்டனர். மற்றவர்கள் ஷிவல்லி, சரஸ்வத், ஹவியக, கோதாஹ உள்ளினத்தவர்கள், மஹார்ஸ், மலை பழங்குடிகள் (கொரகஸ்) ஆவர்.
வெளி இணைப்புகள்
பகுப்பு:சென்னை மாகாண மாவட்டங்கள் பகுப்பு:Coordinates on Wikidata பகுப்பு:கேரள மண்டலங்கள் பகுப்பு:கர்நாடக மண்டலங்கள்
கேட்டல்ஹோயக்
கேட்டல்ஹோயக் (Catalhoyuk) தொல்லியல் மேடு துருக்கியின் தெற்கே கொன்யா மாகாணத்தில் கேட்டல்ஹோயக் எனுமிடத்தில் அமைந்துள்ளது. கேட்டல்ஹோயக் குடியிருப்பு பகுதி புதிய கற்காலம் முதல் செப்புக் காலம் வரை கிமு 7500 முதல் கிமு 6400 வரை வளர்ச்சியடைந்தது. பின்னர் இக்குடியிருப்பு பகுதி சிதிலமடைந்து போயிற்று. யுனெஸ்கோ நிறுவனம் இத்தொல்லியல் களத்தை, சூலை 20012ல் உலகப் பாரம்பரியக் களமாக அறிவித்தது.
அமைவிடம்
கேட்டல்ஹோயக் தொல்லியல் களம் துருக்கியின் தெற்கே அமைந்த கொன்யா நகரின் தென்கிழக்கே ஹசன் மலையின் இரட்டை கூம்பு எரிமலையிலிருந்து சுமார் 140 கிலோ மீட்டர் (87 மைல்) தொலைவில் உள்ளது. வரலாற்றுக்கு முந்தைய கேட்டல்ஹோயக் குடியிருப்புகள் வெண்கலக் காலத்திற்கு முன்பே கைவிடப்பட்டது. சசர்சம்பா ஆற்றின் ஒரு கால்வாய் கேட்டல்ஹோயக் குடியிருப்பு நடுவே சென்றது. மேலும் இந்த குடியிருப்பு வண்டல் களிமண்ணால் ஆனது. இது ஆரம்பகால விவசாயத்திற்கு சாதகமாக இருந்திருக்கலாம்.
தொல்லியல்
அனைத்து அறைகளும் மிகவும் சுத்தமாக வைக்கப்பட்டிருந்தன. தொல்பொருள் ஆராய்ச்சியாளர்கள் கட்டிடங்களில் மிகக் குறைவான குப்பைகளை அடையாளம் கண்டுள்ளனர். இடிபாடுகளுக்கு வெளியே நடுப்பகுதிகள், கழிவுநீர் மற்றும் உணவு கழிவுகள், அத்துடன் மரம், நாணல்கள் மற்றும் விலங்குகளின் சாணம் ஆகியவற்றை எரிப்பதில் இருந்து கணிசமான அளவு சாம்பல் கண்டறியப்பட்டது.[20] நல்ல காலநிலையில், பல தினசரி நடவடிக்கைகள் மேற்கூரைகளில் நடந்திருக்கலாம். காலப்போக்கில் சிதைந்த வீடுகள் மீண்டும் அடித்தளத்திலிருந்து கட்டப்பட்டு புதுப்பிக்கப்பட்டன. குடியேற்றத்தின் பதினெட்டு நிலைகள் கண்டறியப்பட்டுள்ளன. "
ஆப்கானித்தான் மக்கள் ஜனநாயகக் கட்சி
ஆப்கானிஸ்தான் மக்கள் ஜனநாயகக் கட்சி (The People's Democratic Party of Afghanistan (PDPA) பாரசீக மொழி: حزب دموکراتيک خلق افغانستان‎, பஷ்தூ மொழி: د افغانستان د خلق دموکراټیک ګوند‎) 1965 ஆம் ஆண்டு ஜனவரி மாதம் 1 ஆம் தியதி ஆப்கானிஸ்தானில் உருவாக்கப்பட்டது. இது ஒரு சிறுபான்மைக் கட்சி என்றாலும் ஆப்கானிஸ்தான் முன்னாள் அதிபர் முகம்மது தாவூத் கான் தனது மைத்துனர் முகம்மது ஷாகீர் ஷாவை ஆட்சியில் இருந்து அகற்ற இக்கட்சி உதவியது. இறுதியில் முகம்மது தாவூத் கான் கட்சியின் எதிரியாகி அரசின் உயர் பதவிகளில் இருந்த ஆப்கானிஸ்தான் மக்கள் ஜனநாயகக் கட்சி அரசியல்வாதிகளை பதவியிலிருந்து நீங்கினார். இந்நிகழ்ச்சி சோவியத் ஒன்றியத்துடனான உறவை சீர்குலைத்தது.
வெளி இணைப்புகள்
பகுப்பு:ஆப்கானித்தான் அரசியல் கட்சிகள்
அல்காமா சுரங்கம்
அல்காமா சுரங்கம் (Algama mine) உருசியாவின் தூரக்கிழக்கிலுள்ள கபரேவ்சுக் பிரதேசத்தின் அயானோ-மேசுக்கி மாவட்டத்தில் அமைந்துள்ள சிர்க்கோனியச் சுரங்கம் ஆகும். உருசியாவில் அமைந்துள்ள சிர்க்கோனிய சுரங்கங்களில் இதுவும் ஒரு பெரிய சுரங்கமாகும். இச்சுரங்கத்தில் 93.7 மில்லியன் டன்கள் சிர்க்கோனியத் தாது இருப்பில் உள்ளதாக மதிப்பீடுகள் தெரிவிக்கின்றன. இத்தாதுவில் கலந்துள்ள சிர்க்கோனியத்தின் தரம் 4.62% ஆகும். வடக்கு ஆசிய கிரேட்டான் எனப்படும் மிகத் தொன்மையான சிடானோவாய் தொகுதியின் தென்கிழக்கு விளிம்பில் இச்சுரங்கம் அமைந்துள்ளது.
மேற்கோள்கள்
பகுப்பு:உருசியாவின் சிர்க்கோனியச் சுரங்கங்கள்
நடால்யா வாசுகோ
நடால்யா லுபோமிரிவ்னா வாசுகோ (Natalya Vasko) உக்ரைனிய நாட்டைச் சேர்ந்த ஒரு நடிகையாவார். ஒரு தொலைக்காட்சித் தொகுப்பாளராகவும் இவர் பணிபுரிந்தார். 1972 ஆம் ஆண்டு அக்டோபர் மாதம் 19 ஆம் தேதியன்று எல்விவ் மாகாணத்தில் உள்ள செர்வோனோக்ராத்து நகரத்தில் இவர் பிறந்தார். உக்ரைன் நாட்டின் கீவ் நகரில் உள்ள தேசிய கல்வியியல் இளையோர் நாடகக் குழுவில் முன்னணி நடிகையாக இருந்தார். தி நெசுட்டு ஆஃப் தி டர்டில்டோவ் (2017) என்ற திரைப்படத்தில் நடித்ததற்காக "சிறந்த துணை நடிகை" பிரிவில் கோல்டன் டிசிக்கா விருதை வென்றார். நடால்யா லுபோமிரிவ்னா வாசுகோ உக்ரைனிய திரைப்பட அகாடமியின் உறுப்பினராகவும் உள்ளார்.
புற இணைப்புகள்
பகுப்பு:உக்ரைனிய நடிகர்கள்
நியாஸ் முர்சீத் (டாக்கா துடுப்பாட்டக்காரர்)
நியாஸ் முர்சீத்  (Niaz Morshed), வங்காளதேசத் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளிலும், நான்கு ஏ-தர துடுப்பாட்டப் போட்டிகளிலும் கலந்து கொண்டுள்ளார்.
பகுப்பு:வங்காளதேசத் துடுப்பாட்டக்காரர்கள் பகுப்பு:1983 பிறப்புகள் பகுப்பு:வாழும் நபர்கள்
எண்ணெய் விளக்கு
thumb|right|200px|எண்ணெய் விளக்கு - [[அகல் விளக்கு]] எண்ணெய் விளக்குகள் பலவிதப்படுகின்றன. பொதுவாக இத்தகைய விளக்குகளில் எண்ணெயைத் தேக்கி வைத்திருக்க ஒரு பகுதி இருக்கும். இந்த எண்ணெயிலிருந்து சிறிது சிறிதாக எரியும் சுவாலைக்கு வழங்குவதற்காக ஒன்று அல்லது பல திரிகள் இருக்கலாம். எண்ணெய் விளக்குகளில் பல வகை எண்ணெய்கள் பயன்படுத்தப் படுகின்றன. அவற்றுள்,
என்பன பரவலான பயன்பாட்டிலுள்ளவை.
எண்ணெய் விளக்குகள் ஒளி தரவும் அழகூட்டவும் நீண்ட காலமாகப் பயன்படுத்தப்பட்டு வந்துள்ளன. உலகின் பல பகுதிகளிலும் இவ்வாறான விளக்குகள் பயன்படுத்தப்பட்டிருப்பதாகத் தெரிகிறது. மண், பித்தளை முதலிய உலோகங்கள் விளக்குகளை உருவாக்க மரபு வழியாகப் பயன்படும் பொருட்களாகும்.
போன்ற பல விளக்கு வகைகள் இந்தியாவிலும் வேறு பல கீழை நாடுகளிலும் இன்றும் பயன்படுத்தப்பட்டு வருவதைக் காணலாம். இந்து சமய / இந்திய மரபில் எண்ணெய் விளக்கு ஏற்றுவது மங்களகரமானதாகக் கருதப்படுகிறது.
இவற்றையும் பார்க்கவும்
பகுப்பு:விளக்குகள்
ஒட்டுக் கண்ணாடி
ஒட்டுக் கண்ணாடி (Laminated glass) என்பது இரண்டு அல்லது அதற்கு மேற்பட்ட கண்ணாடித் தகடுகளை ஒன்றன்மேல் ஒன்றாக ஒட்டி உருவாக்கப்படும் கண்ணாடித் தகட்டைக் குறிக்கும். இது ஒரு வகைக் காப்புக் கண்ணாடி. இவ்வகைக் கண்ணாடியில் கண்ணாடித் தகடுகளுக்கு இடையே இடைப் படலம் எனப்படும் ஒட்டுவதற்கான படலம் இருக்கும். இப்படலம் பாலிவைனைல் பியூட்டிரல் (polyvinyl butyral) எனப்படும் வேதிச் சேர்வையால் ஆனது. இதுவும் கண்ணாடியைப் போல் ஒளியை ஊடுபுகவிடும் தன்மை கொண்டது. இதனால் ஒட்டுக்கண்ணாடியின் ஒளியூடுபுகவிடும் தன்மை பாதிக்கப்படுவதில்லை. இந்த இடைப்படலம் கண்னாடித் தகடுகளை இறுக்கமாகப் பிணைத்து வைத்திருக்கும். கண்ணாடிகள் உடையும் போதும், அவற்றை விழ விடாமல் பிடித்து வைத்திருக்கக்கூடிய தன்மை கொண்டது. இதன் வலுவான ஒட்டும் தன்மை காரணமாக உடையும் கண்ணாடிகள் கூரிய விளிம்புகளோடு கூடிய பெரிய துண்டுகளாக அல்லாமல் சிறு துண்டுகளாகவே உடைகின்றன. ஒரு புள்ளியில் தாக்கம் ஏற்படும்போது சிலந்திவலை வடிவில் வெடிப்புக்கள் ஏற்படுவதைக் காண முடியும்.
மனிதரால் அல்லது பிற வழிகளில் கண்ணாடித் தகடு மீது தாக்கம் ஏற்படக்கூடிய இடங்களிலும், உடையும்போது விழுந்து பாதிப்புக்களை உண்டாக்கக்கூடிய இடங்களிலும் ஒட்டுக் கண்ணாடிகள் பயன்படுகின்றன. கூரைக் கண்ணாடிகள், தானுந்துகளில் பயன்படும் முகப்புக் கண்ணாடிகள் போன்றவை ஒட்டுக் கண்ணாடிகளினாலேயே உருவாக்கப்படுகின்றன. பெரிய அளவில் புயல் தாக்கங்கள் இருக்கக்கூடிய இடங்களில் கட்டிடங்களின் வெளிப்புறம் பயன்படும் பெரிய கண்ணாடித் தகடுகளுக்கு ஒட்டுக் கண்ணாடிகளே பெரும்பாலும் பயன்படுகின்றன. பாலிவைனைல் பியூட்டிரல் இடைப் படலம் கண்ணாடியின் ஒலி ஊடுபுகவிடும் தன்மையையும் குறைக்கிறது. அத்துடன் இப்படலம் 99% புறவூதாக் கதிர்களையும் தடுக்கவல்லது.
பகுப்பு:கட்டிடப் பொருட்கள் பகுப்பு:கண்ணாடிகள் பகுப்பு:ஊர்தி தொழில்நுட்பம்
திருவண்ணாமலை யோகி ராம்சுரத்குமார் ஆசிரமம்
யோகி ராம்சுரத்குமார் ஆசிரமம்  திருவண்ணாமலையில் அமைந்துள்ளது யோகி ராம்சுரத்குமார் ஆசிரமம் ஆகும். இவ்விடம் திருவண்ணாமலையில் ரமணர் ஆசிரமம் அருகே செங்கம் சாலை எனுமிடத்தில் அமைந்துள்ளது. இந்த ஆசிரமத்தின் பிரதான மண்டபம் 1994 பிப்ரவரி 26 இல் சுவாமி சச்சிதானந்த மகராஜ் என்பவரால் திறக்கப்பட்டுள்ளது.
சமாதி கோயில்
யோகி ராம்சுரத்குமார் 20 பிப்ரவரி 2001 இல் இறந்தார். இந்த ஆசிரமத்தில் அவரது ஜீவ சமாதி கோயில் அமைந்துள்ளது. சமாதிமேல் சிவலிங்க திருமேனி வைக்கப்பட்டுள்ளது. லிங்கத்தினை பார்த்தவாறு நந்தி சிலை வடிவமைக்கப்பட்டுள்ளது.
சிலைகள்
ஆசிரமத்தின் பிரதான‌மண்டபத்தில் 'கலாசாகரம் ராஜகோபால்' என்பவரால் வடிவமைக்கப்பட்ட யோகி ராம்சுரத்குமார் நின்ற வடிவில் உள்ள சிலை உள்ளது. இச்சிலையை யோகி ராம்சுரத் குமார் 1996 இல் பிரதிஷ்டை செய்துள்ளார்.
குடிலில் யோகி ராம்சுரத்குமார் அமர்ந்து ஆசி வழங்கும் வடிவில் மெலுகு பைபர் சிலை அமைக்கப்பட்டுள்ளது.
வாகனம் மற்றும் பொருட்கள்
யோகி ராம்சுரத்குமார் இறுதியாக பயன்படுத்திய மகிழுந்து வாகனமும், அவரது மருத்துவ உடைகள், உபகரணங்கள், இறக்கும் போது படுத்திருந்த கட்டில் போன்றவை பக்தர்களின் பார்வைக்கு வைக்கப்பட்டுள்ளன. இந்த இடம் ஸித்தி ஸ்தலம் என அழைக்கப்படுகிறது.
ஆசிரமத்தின் நுழைவுவாயிலுக்கு பிறகு கங்கா, யமுனா, சரஸ்வதி, யோகிராம் போன்ற பெயர்களில் பக்தர்கள் தங்கும் விடுதிகள் உள்ளன.
யோகி பள்ளி
ஆசிரமத்திற்குள் யோகி ராம்சுரத்குமார் வித்யாலயா பள்ளி உள்ளது. இங்கு ஐந்தாம் வகுப்பு வரை மாணவர்களுக்கு கல்வி கற்பிக்கப்படுகிறது.
இலவச மருத்துவ முகாம்
ஒவ்வொரு மாதமும் இரண்டாவது ஞாயிறு அன்று இலவச மருத்துவ முகாம் ஆசிரமத்தில் நடத்தப்படுகிறது. இந்த சேவையை 1999 இல் யோகி ராம்சுரத்குமார் தொடங்கி வைத்தார்.
ஆதாரங்கள்
பகுப்பு:சித்தர்களின் ஜீவ சமாதிகள்
அகஸ்தியம்பள்ளி பக்தர்குலம் மாரியம்மன் கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பக்தர்குளம் மாரியம்மன் சன்னதி உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆடி மாதம் ஆடிப்பெருவிழா முக்கிய திருவிழாவாக நடைபெறுகிறது.
கிண்ணியாப் பாலம்
கிண்ணியாப் பாலம் (Kinniya Bridge) இலங்கையிலுள்ள மிக நீளமான பாலம் ஆகும். இதன் நீளம் 396 மீட்டர்கள் (1,299 அடி). கிழக்கிலங்கையில் கொட்டியாறு மற்றும் தம்பலகாமக் குடாக்களிலுள்ள ஆற்றைக் கடக்கின்றது. இதன் மூலம் திருகோணமலையும் கிண்ணியாவும் இணைக்கப்பட்டு, மக்கள் கிண்ணியா ஆற்றைக் கடந்து ஏ15 நெடுஞ்சாலையிலுள்ள மூதூரையும் கிண்ணியாவையும் இலகுவாக அடைய முடிகின்றது. இப்பாலம் 2009 அக்டோபர் 20 இல் திறந்து வைக்கப்பட்டது. இது சவுதி அரேபிய அரசாங்கத்தின் உதவியுடன் கட்டப்பட்டது.
உசாத்துணை
பகுப்பு:திருகோணமலையிலுள்ள கட்டடங்களும் கட்டமைப்புக்களும் பகுப்பு:இலங்கையில் உள்ள பாலங்கள்
நிருக்தம்
வெளி இணைப்புகள்
பகுப்பு:வேதாங்கங்கள் பகுப்பு:வேதங்கள் பகுப்பு:இந்திய மெய்யியல் பகுப்பு:சமசுகிருதம் பகுப்பு:சொற்பிறப்பியல்
வள்ளல் (தாவரம்)
வள்ளல் அல்லது கங்குன் அல்லது வள்ளல் கீரை (Ipomoea aquatica) என்பது அரை நீர்த் தாவரமும், வெப்ப வலய இலைக் காய்கறியும், மூலிகைத் தாவரமும் ஆகும். இது உலகிலுள்ள வெப்ப மண்டல பிரதேசங்களில் காணப்படும் இதன் தாயகம் அறியப்படவில்லை.
வள்ளல் நீரில் அல்லது நீர் அதிகம் காணப்படும் நிலத்தில் வளரும். இதன் தண்டு 2–3 மீட்டர் (7–10 அடி) அல்லது அதற்கு மேல் வளரக்கூடியதும், முடிச்சுகளில் வேர் உருவாகக்கூடியதும், குழாய் போன்றதும், மிதக்கக்கூடியதும் ஆகும். பல வடிவங்களில் காணப்படும் இலை ஈட்டி முனை தோற்றத்தையும், 5–15 செ.மீ (2–6 அங்குலம்) நீளத்தையும் 2–8 செ.மீ (0.8–3 அங்குலம்) அகலத்தையும் கொண்டது. பூக்கள் எக்காள வடிவிலும், 3–5 செ.மீ (1–2 அங்குலம்) விட்டத்தையுடையதும், பொதுவாக வெள்ளையுடன் மத்தியில் வெளிறிய ஊதா நிறத்துடன் காணப்படும். இப்பூ வரைதலுக்கு பயன்படக்கூடிய விதையுறைகளை உருவாக்கக் கூடியது.
உசாத்துணை
பகுப்பு:மூலிகைகள்
உங்க வீட்டு பிள்ளை
உங்க வீட்டு பிள்ளை 1984 ஆம் ஆண்டு வெளிவந்த தமிழ்த் திரைப்படமாகும். சி. வி. ராஜேந்திரன் இயக்கத்தில் வெளிவந்த இத்திரைப்படத்தில் பிரபு, பூர்ணிமா ஜெயராம் மற்றும் பலரும் நடித்துள்ளனர்.
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:பிரபு நடித்த திரைப்படங்கள் பகுப்பு:சங்கர் கணேஷ் இசையமைத்த திரைப்படங்கள் பகுப்பு:டெல்லி கணேஷ் நடித்த திரைப்படங்கள்
தாடாசனம்
தாடாசனம் ஓர் யோகாசன வகை. மலைபோல் நிமிர்ந்து நிற்பதால் இதற்கு தாடாசனம் என்று பெயர்.
பயன்கள்
நின்றநிலையில் செய்யும் ஆசனங்களுக்கு இது அடிப்படையான ஆசனமாகும். நின்றநிலையில் செய்யும் ஆசனங்களைச் செய்ய இந்த ஆசனப் பயிற்சி உதவுகிறது. இவ்வாசனத்தைச் செய்வதால் உடலின் எல்லாத் தசைகளும் புத்துணர்ச்சி பெறும்; கணுக்கால்கள், தொடைகள், அடி வயிறு, முதுகு ஆகியவை பலமாகும்.
ராஜீவ் கோஸ்வாமி
ராஜிவ் கோஸ்வாமி (Rajiv Goswami) என்பவர் தில்லி பல்கலைக்கழகத்தின் தேசபந்து கல்லூரியில் ஒரு வணிகவியல் மாணவராக இருந்தார். 1990 ஆம் ஆண்டு செப்டம்பர் மாதம் 19 ஆம் நாள் அன்று இந்தியாவில் பிரதமர் வி.பி.சிங்கால் பிற்பட்டோருக்கான பணி வாய்ப்புகளில் மண்டல் கமிஷன் பரிந்துரைகளை அமலாக்க முயற்சித்ததற்கு எதிராக தன்னையே எரித்துக் கொள்ள முயற்சித்த போது பிரபலமானார். கோஸ்வாமி தன்னையே எரித்துக் கொள்ள முயற்சித்ததன் விளைவாக இந்தியா முழுதும் மண்டல் கமிஷனுக்கு எதிராக தன்னையே எரித்தல் நிகழ்வுகளில் மாணவர்கள் ஈடுபட வழிவகுத்தது மட்டுமல்லாமல் மண்டல் கமிசன் எதிர்ப்பு என்பது ஒரு வலிமையான இயக்கமாக உருவெடுத்தது. மண்டல் கமிஷன் போராட்டத்தின்போது, டெல்லியில் அனைத்திந்திய மருத்துவ அறிவியல் கழக மாணவர்கள் சந்திப்பால் ராஜீவ் சதுக்கத்திற்கு அவரது செயலைக் கொண்டாடும் விதமாக மறுபெயரிடப்பட்டது.
இதையடுத்து, டெல்லி பல்கலைக்கழக மாணவர் சங்கத் தலைவர் பதவிக்கு தேர்ந்தெடுக்கப்பட்டார். பின்னர் அவர் உடல்நலப் பிரச்சினைகள் காரணமாக தீவிர அரசியலைக் கைவிட்டு தனது சொந்தத் தொழிலைத் தொடங்கினார். அடுத்த ஆண்டுகளில், அவர் அடிக்கடி மருத்துவமனைகளுக்கு உள்ளேயும் வெளியேயும் இருந்தார், ஏனெனில் அவரது தன்னை எரித்துக் கொள்தல் முயற்சியின் விளைவாக கடுமையான உடல்நல சிக்கல்கள் ஏற்பட்டன.
வெளி இணைப்புகள்
பகுப்பு:தில்லி நபர்கள் பகுப்பு:தீக்குளித்து இறந்தவர்கள்
யானை வாகனம்
யானை வாகனம் என்பது இந்துக் கோயில்களில் திருவிழாக்களின் பொழுது உற்சவமூர்த்திகள் ஊர்வலத்தில் எழுந்தருளும் வாகனங்களில் ஒன்றாக உள்ளது. இந்து சமயப் புராணங்களின்படி இந்திரனின் வாகனமாக ஐராவதம் யானை உள்ளது.
இந்து தொன்மவியலில் யானைகள்
ஐராவதம் எனும் வெள்ளை யானை திருமாலிடம் இருந்து தோன்றி, பின் இந்திரனிற்கு வாகனமானதாக கூறப்படுகிறது.
உலகினை அட்ட யானைகள் தாங்குவதாக இந்து சமயத்தில் நம்பிக்கை உள்ளது. இதனை அட்டதிக் கஜங்கள் என்கின்றனர். அதன்படி கிழக்கில் ஐராவதம் என்ற ஆண் யானையும் அதன் பெண் இணையான அப்ரமுவும், தென்கிழக்கில் புண்டரீகனும் கபிலனும், தெற்கில் வாமனனும் பிங்களமும்,தென்மேற்கில் குமுதா, அனுபமாவும் மேற்கில் அஞ்சனா, தாம்ரகர்ணிகாவும், வடமேற்கில் புஷ்பதந்தா, கப்ரதந்தியும் வடக்கில் எபர்வபௌமா, அங்கினாவும் வடகிழக்கில் ஸுப்ரதிகா, அஞ்சனாவதி அல்லது அமரகோசா என்ற யானைகள் இருப்பதாக புராணங்கள் கூறுகின்றன.
வாகன அமைப்பு
யானை வாகனமானது மரத்தால் செய்யப்பட்டு, மேற்புரம் உலோகத் தகடுகளால் காப்பும், அழகும் செய்யப்பட்டுகின்றன. யானை நின்றுள்ளது போல வடிவமைக்கப்பட்டு இருக்கும். யானை வாகனத்தின் மீது உற்சவரை அமர்த்த ஏதுவாக தாங்கு பலகைகள் கூடுதலாக அமைக்கப்படுகின்றன.
நடை
இந்து சமய கோயில்களில் யானை வாகனம் உற்சவர் திருவுலா செல்ல பயன்படுத்தப்படுகிறது. சிவாலயங்கள், திருமால் கோயில்கள் மற்றும் அம்மன் கோயில்கள் என எல்லா கோயில்களிலும் யானை வாகனம் பயன்படுத்தப்படுகிறது.
யானை வாகனத்தில் உள்ள தாங்குபலகையில் உற்சவர் கட்டப்பட்டு வாகனத்தின் முன்புறம் முதலில் தூக்கப்படுகிறது. பிறகு வாகனத்தின் பின்புறம் தூக்கப்படும் இவ்வாறு செய்வது நிஜ யானை எழுவது போல இருக்கும். யானை வாகனத்தினை யானை நடப்பது போல வாகன தாங்கிகள் நடத்துவர். இந்த நடை சாய் நடை என்றும் ஏசல் என்றும் அழைக்கப்படுகிறது.
வெளி இணைப்புகள்
பகுப்பு:இந்து சமய கோயில் வாகனங்கள்
ரங்கன ஹேரத்
ரங்கன ஹேரத் (Rangana Herath, பிறப்பு: மார்ச் 19, 1978) இலங்கைத் துடுப்பாட்ட அணியின் இடதுகை சுழல் பந்து வீச்சாளர் ஆவார். 2004 ஆம் ஆண்டு அராரேயில் நடந்த சிம்பாப்வே அணிக்கு எதிரான போட்டியில் விளையாடியதனூடாக பன்னாட்டு ஒருநாள் துடுப்பாட்ட உலகில் அறிமுகமானர். இவர் இலங்கை தேசிய துடுப்பாட்ட அணி, குருணாகலை இளம் துடுப்பாட்ட அணி, முவர்ஸ் அணி, தமிழ் யூனியன் அணி, வயாம்பா துடுப்பாட்ட அணி ஆகியவற்றில் அங்கத்துவம் பெற்றுள்ளார். இவர் இலங்கை அணிக்காக தேர்வுத் துடுப்பாட்டம்,ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடினார்.
துடுப்பாட்டத்தில் மிகச்சிறந்த இடக்கைப் பந்து வீச்சாளர்களில் ஒருவராகப் புகழப்படும் ரங்கன ஹேரத் தேர்வுத் துடுப்பாட்ட இடக்கை சுழற்திருப்ப பந்துவீச்சாளர்களில் சிறந்த உலக சாதனையை இவர் கொண்டுள்ளார். 2016 மே 29 இல், முத்தையா முரளிதரன், சமிந்த வாஸ் ஆகியோருக்கு அடுத்ததாக 300 தேர்வு இலக்குகளைக் கைப்பற்றிய மூன்றாவது இலங்கை வீரர் என்ற சாதனையை எட்டினார்..
டிசம்பர் 23,2016 இல் சிம்பாப்வேயில் சுற்றுப்பயணம் செய்து விளையாடும் இலங்கைத் துடுப்பாட்ட அணிக்கு ஹெராத் தலைவராக நியமிக்கப்பட்டார். இதன்மூலம் அதிக வயதில் தேர்வுத் துடுப்பாட்டப் போட்டிகளில் தலைமை தாங்கிய இலங்கை வீரர் எனும் சாதனை படைத்தார். இதற்கு முன் டொம் கிரவெனி தலைமை தாங்கியதே சாதனையாக இருந்தது.
சர்வதேச போட்டிகள்
ஹெராத் 1999 ஆம் ஆண்டில் காலி பன்னாட்டு அரங்கத்தில் நடைபெற்ற ஆத்திரேலியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமனார். பின் 2004 ஆம் ஆண்டில் ஹராரே துடுப்பாட்ட அரங்கத்தில் நடைபெற்ற சிம்பாப்வே துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 2012 ஆம் ஆண்டிற்கான பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டப் போட்டி பந்து வீச்சாளர் தரவரிசையில் இவர் எட்டாவது இடம் பிடித்தார்.
இவர் 1999 ஆம் ஆண்டிலேயே தேர்வுத் துடுப்பாட்டப் போட்டிகளில் அறிமுகமானாலும் முதன்மைப் பந்துவீச்சாளராக ஆகவில்லை. ஏனெனில் முத்தையா முரளிதரன் அணியின் முதன்மைப் பந்துவீச்சாளராக இருந்தார். பின் இவரின் ஓய்விற்குப் பிறகே இவருக்கு நிலையான இடம் கிடைத்தது.
2014 ஐசிசி உலக இருபது20
2014 ஆம் ஆண்டில் வங்காளதேசத்தில் நடைபெற்ற 2014 ஐசிசி உலக இருபது20 போட்டியில் நியூசிலாந்து துடுப்பாட்ட அணிக்கு எதிரான போட்டியில் இவர் அறிமுகமானார். மார்ச் 31 இல் நடைபெற்ற இந்தப் போட்டியில் 119 ஓட்டங்களுக்கு இலங்கை அணி ஆட்டமிழந்தது. 120 வெற்றி இலக்காக வலிமை வாய்ந்த நியூசிலாந்து அணியில் பிரண்டன் மெக்கல்லம், மார்டின் கப்தில்,ராஸ் டைலர் ஆகியோர் இந்த அணியில் இருந்தனர். ஆண்டர்சன் காயம் காரணமாக இந்தப் போட்டியில் இருந்து விலகியதால் 10 வீரர்களோடு விளையாடினர். இந்தப் போட்டியில் நான்கு ஓவர்கள் வீசி 3 ஓட்டங்களை மட்டுமே விட்டுக் கொடுத்து 5 இலக்குகளைக் கைப்பற்றி அணியின் வெற்றிக்கு உதவினார். இந்தப் போட்டியில் ஆட்டநாயகன் விருது பெற்றார்.
வெளி இணைப்புகள்
பகுப்பு:1978 பிறப்புகள் பகுப்பு:வாழும் நபர்கள் பகுப்பு:இலங்கைத் துடுப்பாட்டக்காரர்கள் பகுப்பு:சர்ரே துடுப்பாட்டக்காரர்கள் பகுப்பு:ஹாம்ப்சையர் துடுப்பாட்டக்காரர்கள் பகுப்பு:குருணாகல் மாவட்ட நபர்கள்
சமூகத் தத்துவம்
சமூகப் பிரச்னைகள் மற்றும் சமூகச் நடத்தை குறித்த தத்துவம் சார்ந்த கேள்விகளை சமூகத் தத்துவம் வெளிக்கொணர்கிறது. சமூகத் தத்துவம் என்பது, சமூக ஒப்பந்த விதி, பண்பாட்டுத் திறனாய்வு, மற்றும் தனிமனிதத்துவம் போன்ற பல்வேறு தலைப்புகளுடன் தொடர்புடையது. சமூகத் தத்துவம் தனிமனித மற்றும் சமூகக் கூறுகள், அவற்றிற்கிடையே உள்ள தொடர்பு போன்றவற்றை உள்ளடக்கியது. சமூகத் தத்துவத்தில் தனிமனிதத்துவம் அடிக்கடி சமூகத்திலிருந்து தனிமனிதன் பிரிவது குறித்த கேள்விகள் தொடர்பாக வருகின்றது. சமூகத் தத்துவம் என்பது சமூகவியல், மனிதவியல் மற்றும் உளவியல் போன்றவற்றுடன் பெரும்பாலும் கலந்தே வருகின்றது. அவை சமூகத் தத்துவவாதிகள் படித்து, ஒருங்கிணைப்பதற்கான அறிவியல் மற்றும் ஆய்வுகளை அளிக்கிறது. பெரும்பாலான கலந்துரையாடல்களும், விதிகளும் சமூகத் தத்துவம் மற்றும் சமூக அறிவியல் போன்றவற்றின் கூறுகளைக் கொண்டதாகவே விளங்குகின்றன. சமூகத் தத்துவத்தின் பெரும்பகுதி குறிப்பாக, உரிமை, புரட்சி, சொத்து மற்றும் அதிகாரம் போன்ற தலைப்புகளில் அரசியல் தத்துவத்துடன் இணைந்தே வருகின்றது. இருந்தபோதிலும், சமூகத் தத்துவமானது, சமூகக் கலந்துரையாடல், அதிகாரம், முரண்பாடுகள் போன்ற தெளிவான வரையறை இல்லாதவற்றையும் விளக்குகிறது. எடுத்துக்காட்டாக, சட்டத் தத்துவமானது முறையாக அமைந்த அரசாங்கம் மற்றும் அதன் சட்டங்கள் குறித்து விளக்கும்போது, சமூகத் தத்துவமானது, தாமாக உருவான குழுக்களின் சமூக அமைப்புகள் மற்றும் புகழ் பெற்ற மனிதர்களின் சமூக செல்வாக்கு போன்ற வரையற்ற பிரச்னைகளைக் குறித்து விளக்குகிறது. இவ்வகையில், நாம் ஓர் ஆளுநரின் பதவிக்குரிய செல்வாக்கையும், ஒரு பெயர் பெற்ற உயர்நிலைப் பள்ளி மாணவனின் சமூக செல்வாக்கையும் வேறுபடுத்திப் பார்க்கலாம்.சமூகத் தத்துவம் என்பது ஒரு குழுவின் சக்தி, மக்கள் ஒருங்கிணைந்து செயல்படும் விதம் போன்றவற்றையும் விளக்கக் கூடியது. புது வடிவங்கள், மரபுகள், மூட நம்பிக்கைகள், கூட்டங்கள் போன்றவை இத்தலைப்பின் கீழ் வரக்கூடியவை. சமூகத் தத்துவமானது சமூக மதிப்பீடுகள், அதன் தொடர்பான சமூகம் ஏற்றுக் கொள்ளும் அல்லது புறக்கணிக்கும் ஒழுக்கக் கோட்பாடுகள் குறித்தும் விளக்கக் கூடியதாக இருப்பதால், இது ஒழுக்கம் மற்றும் ஒழுக்க விதிகளுடன் கலந்தே வருகின்றது. சிலர் சமூகத் தத்துவம் என்பதை சமூகத்திற்கான தத்துவம் என்று குறிப்பிடலாம், ஆனால், அவ்வாறு சொல்லும்போது ஒரு குறிப்பிட்ட சமூகத்தின் தத்துவத்துடன் அது குழப்பத்தை ஏற்படுத்தக் கூடும்.
உட்பிரிவுகள்
சமூக நீதிக்கான கேள்விகளுக்கும், விழுமியங்கள் அல்லது அற விதிகளுக்கான கேள்விகளுக்கும் இடையே அடிக்கடி கருதக்கூடிய அளவில் குழப்பங்கள் நேர்வதுண்டு. சமூக நீதியின் மற்ற பிரிவுகள் அரசியல் தத்துவம், சட்டவியல் ஆகியவற்றை உள்ளடக்கியவை. அவை பெரும்பாலும் நாடுகளின் அரசியல், அரசாங்கம் மற்றும் அதன் செயல்பாடுகள் தொடர்பானவை ஆகும். சமூகத் தத்துவம், விழுமியங்கள் மற்றும் அரசியல் தத்துவம் ஆகிய அனைத்துமே சமூக அறிவியலின் பிரிவுகளுடன் நெருங்கிய தொடர்புடையவை ஆகும். மேலும், சமூக அறிவியல் பிரிவுகள் அனைத்துமே, சமூக அறிவியல் தத்துவ நோக்குடன் இணையும் தன்மையுடையவை.
மொழிகளின் தத்துவமும், சமூக அறிவு ஆய்வியலும் சமூகத் தத்துவத்துடன் குறிப்பிடத்தகுந்த அளவில் கலக்கக் கூடிய உட்பிரிவுகள் ஆகும்.
மேற்கோள்கள்
பகுப்பு:சமூகத் தத்துவங்கள்
கோடுஅள்ளி ஊராட்சி
கோடுஅள்ளி ஊராட்சி (Kodduhalli Gram Panchayat), தமிழ்நாட்டின் தர்மபுரி மாவட்டத்தில் உள்ள தர்மபுரி வட்டாரத்தில் அமைந்துள்ளது. இந்த ஊராட்சி, பாப்பிரெட்டிபட்டி சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3091 ஆகும். இவர்களில் பெண்கள் 1421 பேரும் ஆண்கள் 1670 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கீழப்பூங்குடி
கீழப்பூங்குடி (ஆங்கிலம் : Keelapoongudi) தமிழ்நாட்டின் சிவகங்கை மாவட்டம், சிவகங்கை வட்டம் சிவகங்கை ஊராட்சி ஒன்றியத்தில் அமைந்திருக்கும் ஒரு ஊராட்சி ஆகும்.
அமைவிடம்
இந்த ஊர் சிவகங்கையில் இருந்து 16 கிலோ மீட்டர் தொலைவிலும், மதுரையில் இருந்து 49 கிலோ மீட்டர் தொலைவிலும், காரைக்குடியிலிருந்து 48 கிலோ மீட்டர் தொலைவிலும் அமைந்துள்ளது. இது முற்காலத்தில் பாண்டிய நாட்டின் ஆளுமைக்கு உட்பட்டு இருந்தது. பின்னர், சிவகங்கை சமஸ்தானத்தின் கீழாகவும், வீரமங்கை ராணி வேலு நாச்சியார் ஆட்சியின் கீழாகவும் இருந்து வந்தது.
நிறுவனங்கள்
இங்கு அரசு பொது மருத்துவமனை, அஞ்சலகம், ஊராட்சி ஒன்றிய தொடக்கப் பள்ளி, அரசு மேல்நிலைப் பள்ளி மற்றும் தனியார் பள்ளிகள் உள்ளன. தமிழக அரசின் நூலகமும், அய்யன் திருவள்ளுவர் நூலகமும் உள்ளன.
கோவில்கள்
இங்கு பழமையான சிவன் கோவில் ஒன்று உள்ளது. இந்தக் கோவில் உத்திராடம் நட்சத்திரம் விழா சிறப்பு பெற்றது. மிளகாய் சுவாமி கோவில் குருபூசை, மாரியம்மன் கோவில் திருவிழா, புரவி எடுப்பு, எருது கட்டு, முளைப்பாரி என வருடம் முழுவதும் விழாக்கள் நடைபெறுகின்றன.
1840கள் தமிழர் பார்வையில்
அரசியல்
தமிழநாடு, தமிழீழம் ஆகிய இரு தமிழர் தாயகங்களும் பிரித்தானியாவின் ஆட்சியின் கீழ் இருந்தன.
மருத்துவம்
1848 - தமிழீழம் - சாமுவேல் ஃபிஸ்க் கிறீன் மானிப்பாய் கிறீன் நினைவு மருத்துவமனை நிறுவுகிறார், தமிழில் மருத்துவக் கல்வியை வழங்கத் தொடங்குகிறார்.
மொழியும் இலக்கியமும்
1841 - தமிழ்நாடு - ராபர்ட் கால்டுவெல் 1841ல் குரு பட்டம் பெற்றுத்  திருநெல்வேலி சென்று அங்கே இடையன்குடி என்னும் ஊரில் தங்கி 50 ஆண்டுகள் தமது மதப்பணியுடன் சேர்த்து தமிழ்ப்பணியும் செய்தார்.
சமயம்
ஆறுமுக நாவலரின் முதற் பிரசங்கம் வண்ணார்பண்ணை வைத்தீஸ்வரன் கோவிலில் டிசம்பர் 31, 1847 ஆம் நாள் நடைபெற்றது. பின்னர் ஒவ்வொரு வெள்ளிக்கிழமையிலும் பிரசங்கம் செய்தார். இப்பிரசங்கங்களின் விளைவாகப் பெரும் சமய விழிப்புணர்வு ஏற்பட்டது. வண்ணார்பண்ணையில் சைவப்பிரகாச வித்தியாசாலை என்ற பெயரில் ஒரு சைவப் பாடசாலையை ஆரம்பித்தார். சைவப்பிள்ளைகளுக்குப் பாடநூல்கள் அச்சிடுவதற்கு அச்சியந்திரம் வாங்குவதற்காக நல்லூர் சதாசிவம்பிள்ளையுடன் 1949 ஆடி மாதம் சென்னைக்கு சென்றார். அங்கு திருவாவடுதுறை ஆதீனத்தில் சைவப்பிரசங்கம் செய்து தமது புலமையை வெளிப்படுத்தி நாவலர் பட்டத்தைப் பெற்றார்.
இசை
பகுப்பு:1840கள் பகுப்பு:பத்தாண்டுகள் தமிழர் பார்வையில்
அன்னம்பேடு ஊராட்சி
அன்னம்பேடு ஊராட்சி (Annambedu Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூந்தமல்லி வட்டாரத்தில் அமைந்துள்ளது. இந்த ஊராட்சி, பூந்தமல்லி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1228 ஆகும். இவர்களில் பெண்கள் 609 பேரும் ஆண்கள் 619 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
அட்ராங்கி ரே
அட்ராங்கி ரே (Atrangi Re) என்பது 2021 ஆம் ஆண்டு வெளியான இந்திய இந்தி மொழி காதல் நாடகத் திரைப்படம் இத்திரைப்படத்தை ஹிமான்ஷு ஷர்மா எழுதி ஆனந்த் எல். ராய் இயக்கியுள்ளார். டி-சீரிஸ், கலர் யெல்லோ புரொடக்ஷன்ஸ் மற்றும் கேப் ஆஃப் குட் பிலிம்ஸ் தயாரிக்கும் இப்படத்தில் அக்‌ஷய் குமார், சாரா அலிகான் மற்றும் தனுஷ் ஆகியோர் நடித்துள்ளனர். சஜ்ஜாத் (அக்ஷய் குமார்) என்ற மனிதனைக் காதலிக்கும் ரிங்கு (சாரா அலி கான்) என்ற தொடர்ந்து வெளியில் சுற்றிக்கொண்டிருக்கும் ஒரு பெண்ணின் கதையை இந்தப் படம் சொல்கிறது. ஏற்கனவே நிச்சயதார்த்தம் செய்யப்பட்ட விசுவை (தனுஷ்) வலுக்கட்டாயமாக திருமணம் செய்து கொள்கிறாள்.
2014 ஆம் ஆண்டில் ராஞ்சனா வெளியான பிறகு இத்திரைப்படத்தின் கரு ராய் மூலம் உருவானது. இவர் சர்மாவுடன் இணைந்து திரைக்கதையை உருவாக்கினார். மனித உணர்ச்சிகளின் சிக்கலான விஷயங்களை, அதிலும் முக்கியமாக காதலை ஆராய்ந்தார். கதைக்கரு, வசனம் மற்றும் நேரம் ஆகியவற்றின் அடிப்படையில் தனுஷை நடிக்க வைப்பது உறுதியானது. ஆனால், மீதமுள்ள நடிப்பு இறுதியில் உருவானது. 2020 ஆம் ஆண்டு சனவரியில் அதிகாரப்பூர்வமாக அறிவிக்கப்பட்ட நிலையில் இந்தியாவில் கோவிட்-19 தொற்றுநோய் காரணமாக இடையில் ஆறு மாத படப்பிடிப்பை இழந்த போதிலும், படப்பிடிப்பு செயல்முறை மார்ச் 2020 இல் தொடங்கி மார்ச் 2021க்குள் நிறைவடைந்தது. வாரணாசி, பீகாரின் சில பகுதிகள், டெல்லி, ஆக்ரா, மும்பை மற்றும் மதுரை, காரைக்குடியில் சில காட்சிகள் படமாக்கப்பட்டன. இசை மற்றும் ஒலிப்பதிவு ஏ.ஆர்.ரகுமானால் இயற்றப்பட்டது. பாடல் வரிகளை இர்ஷாத் கமில் எழுதியுள்ளார். ஒளிப்பதிவு மற்றும் படத்தொகுப்பு ஆகியவற்றை முறையே பங்கஜ் குமார் மற்றும் ஹேமல் கோத்தாரி ஆகியோர் செய்திருந்தனர்.
தொற்றுநோய் காரணமாக நாடு தழுவிய பொது முடக்கத்தின் விளைவாக, அதன் வெளியீட்டுத் தேதி பல முறை மாற்றியமைக்கப்பட்ட பிறகு, தயாரிப்பாளர்கள் 24 டிசம்பர் 2021 அன்று டிஸ்னி+ ஹாட்ஸ்டார் மூலம் படத்தை வெளியிடத் தீர்மானித்துத் திரையரங்குகளில் வெளியிடுவதைத் தவிர்த்துவிட்டனர். தமிழில் கலாட்டா கல்யாணம் என்ற பெயரில் டப் செய்யப்பட்டு வெளியிடப்பட்டது. இந்த திரைப்படம் விமர்சகர்களிடமிருந்து கலவையான விமர்சனங்களைப் பெற்றது, வழக்கத்திற்கு மாறான கதைக்களம், முன்னணி நடிகர்களின் நடிப்பு, இயக்கம், ஒலிப்பதிவு மற்றும் இசை ஆகியவை விமர்சனங்களில் பாராட்டினைப் பெற்றது. ஆனால், ஒட்டுமொத்த கதைக்களத்தின் பொருத்தமற்ற திரைக்கதை மற்றும் வெளிப்பாட்டினை விமர்சித்தது.
கதைக்களம்
ரிங்கு சூரியவன்ஷி ( சாரா அலி கான் ) தனது நீண்ட கால காதலனுடன் ஓடிப்போக முயலும் போது, சீவான் சந்திப்பு ரயில் நிலையத்தில் குடும்பத்தின் குண்டர்களால் துரத்தப்படுகிறாள். விசு (தனுஷ் ) மற்றும் எம்எஸ் (ஆஷிஷ் வர்மா) ஆகிய இரு நண்பர்கள் மீது அவள் பாட்டில்களை வீசுகிறாள், மேலும் அவளுடைய மாமாக்கள் நீலகண்ட் (பங்கஜ் ஜா) மற்றும் அமர்கந்த் ( அசோக் பந்தியா ) ஆகியோரால் வீட்டிற்கு அழைத்து வரப்பட்டு, அவளுடைய பாட்டி ரஜ்ஜோவால் ( சீமா பிஸ்வாஸ் ) வன்முறைக்காளாக்கப்படுகிறார். நீல்காந்த் அவளை எந்த இளங்கலைப் பட்டதாரனுடனும் திருமணம் செய்து கொள்வான். குண்டர்கள் விசுவை கடத்துவதன் மூலம் தேர்ந்தெடுக்கிறார்கள், இருப்பினும் அவர்கள் இலக்காக எம்.எஸ். விசுவும் ரிங்குவும் புது தில்லிக்குச் செல்கிறார்கள், அங்கு அவர்கள் திருமணத்தை ஏற்கவில்லை: விசுவுக்கு இரண்டு நாட்களில் அவரது நண்பர் மாண்டியுடன் நிச்சயதார்த்தம் நடைபெறும். Rinku, அவரது சுய விவரித்தார் தென் ஆப்ரிக்கா சார்ந்த காதலன் சந்திக்க விரும்புகிறார் கலைஞர் நிகழ்ச்சி சஜ்ஜத் அலி கான் ( அக்ஷய் குமார் 10 நாட்கள் தில்லி அடைய வேண்டும் யார்). ரிங்குவும் விசுவும் திருமணத்திற்காக மதுரையை அடைகிறார்கள், ஆனால் மாண்டி அவர்களின் கட்டாயத் திருமணத்தைக் காட்டும் ட்ரெண்டிங் வீடியோவைப் பார்க்கிறார், இதனால் விசுவுடனான தனது கூட்டணியை முறித்துக் கொண்டார்.
மேற்கோள்கள்
பகுப்பு:மதுரைக்களத் திரைப்படங்கள் பகுப்பு:ஏ. ஆர். ரகுமான் இசையமைத்த திரைப்படங்கள் பகுப்பு:இந்தித் திரைப்படங்கள் பகுப்பு:இந்தியத் திரைப்படங்கள் பகுப்பு:2021 திரைப்படங்கள்
உத்தரவை ஊராட்சி
உத்தரவை ஊராட்சி (Utharavai Gram Panchayat), தமிழ்நாட்டின் இராமநாதபுரம் மாவட்டத்தில் உள்ள திருப்புல்லாணி வட்டாரத்தில் அமைந்துள்ளது. இந்த ஊராட்சி, இராமநாதபுரம் சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 979 ஆகும். இவர்களில் பெண்கள் 517 பேரும் ஆண்கள் 462 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:இராமநாதபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஜோர்தான்
ஜோர்தான் (அரபு மொழி: الأردنّ) அல்லது அதிகாரப்பட்சமாக ஜோர்தான் இராச்சியம் தென்மேற்கு ஆசியாவில் அமைந்துள்ள ஓர் அரபு நாடாகும். இதன் வடக்கில் சிரியாவும் வடகிழக்கில் ஈராக்கும் மேற்கில் இசுரேலும் மேற்குக் கரையும் தெற்கிலும் கிழக்கிலும் சவுதி அரேபியாவும் எல்லைகளாக அமைந்துள்ளன. இந்நாட்டுக்கும் இஸ்ரேலுக்கும் இடையில் அமைந்துள்ளது. அக்கபா குடாவினதும் இறந்த கடலினதும் கரைகள் யோர்தானுக்கும் இசுராலுக்குமிடையே பகிரப்பட்டுள்ளது. யோர்தான் ஒரு அரசியலமைப்புச் சட்ட முடியாட்சியாகும். அரசன் நாட்டின் தலைவரும் தலைமை நிறைவேற்றுனரும் இராணுவப்படைகளின் கட்டளை அதிகாரியுமாவார். அரசன் அவரது நிறைவேற்றதிகாரத்தை பிரதமரூடாகவும் அமைச்சரவையூடாகவும் செயற்படுத்துகிறார். அம்மான் இதன் தலைநகரம் ஆகும்.
* பகுப்பு:முன்னாள் பிரித்தானியக் குடியேற்றங்கள் பகுப்பு:ஐக்கிய நாடுகள் சபையின் உறுப்பு நாடுகள்
ராய் இசை
ராய் இசை (Raï) அல்ஜீரியாவின் ஒரான் பிரதேசத்திலிருந்து தோன்றிய பாரம்பரிய இசை வடிவமாகும். ராய் என்ற அரபுச் சொல் கருத்து என்று பொருள்படுவதாகும். ஸ்பானிய, பிரெஞ்சு, ஆபிரிக்க, அரேபிய இசை வடிவங்களும் கலந்த இவ்விசை வடிவம் 1930களில் தோன்றியதாகும். பாரம்பரியமாக ஆண்களால் பாடப்பட்டபோதும் இருபதாம் நூற்றாண்டிலிருந்து பெண்களாலும் பாடப்படுகிறது. 1980களில் ராய் மிகுந்த பிரபலமடைந்தது. 1986 இல் அல்ஜீரியாவிலும் பிரான்சிலும் ராய் விழாக்கள் நடைபெற்றன. 1990களில் ராய் சர்வதேச அளவில் பிரபலமடைந்தது.
பகுப்பு:இசை வகைகள்
எத்தியோப்பியாவின் வரலாறு
எத்தியோப்பியாவின் வரலாறு அக்சும் பேரரசாக  உருவானதிலிருந்து இன்று எத்தியோப்பியக் கூட்டாட்சி சனநாயகக் குடியரசாக உருவாகும் வரையிலான வரலாற்றை எடுத்தாள்கிறது. எத்தியோப்பியப் பேரரசு (அபிசீனியா) முதலில் எத்தொயோப்பிய உயர் நிலப் பகுதியில் வாழ்ந்த எத்தியோப்பிய மக்களால் நிறுவப்பட்டது. புலப் பெயர்வுகளாலும், பேரரசு விரிவாக்கத்தாலும், ஆப்பிரிக்க-ஆசிய மொழிகளைப் பேசும், ஓரோமசு, அம்காரா, சோமாலிகள், டைகிரேக்கள், அபார்கள், சிதாமாக்கள் குரகேக்கள், அகாவ்கள் அராரிகள் போன்ற பல சமூகங்களையும் உள்ளடக்கி வளர்ச்சியடைந்தது.
கிரீட் கடல்
கிரீட் கடல் (Sea of Crete), மத்தியத் தரைக் கடலின் பகுதியாகும். கிரேக்க நாட்டிற்கு சொந்தமான, தெற்கே அமைந்த கிரீட் தீவின் வடக்குப் பகுதியில் அமைந்துள்ளதால் இதற்கு கிரீட் கடல் எனப்பெயராயிற்று. கிரீட் கடலின் வடக்கே ஏஜியன் கடல், வடமேற்கில் அயோனியன் கடல் மற்றும் தெற்கில் லிபியன் கடல் உள்ளது. கிரீட் கடலில் 10 துறைமுக நகரங்கள் மற்றும் நகரங்கள் அமைந்துள்ளது. கிரீட் கடலின் மேற்பரப்பளவு 45,000 km2 ஆகும். இக்கடலின் அதிகபட்ச ஆழம்  3,293 மீட்டர் (10,000 அடி).
எத்தியோப்பியாவின் வரலாறு
இந்தப் பகுதியில் வளர்ச்சியடைந்த முதல் இராச்சியங்களுள் ஒன்று டிமிட் இராச்சியம். கிமு 10 ஆம் நூற்றாண்டில் தோன்றிய இது அதன் தலைநகரை யெகாவில் நிறுவியது. கிபி முதலாம் நூற்றாண்டில், டைகிரே பகுதியில் அக்சுமைட் இராச்சியம் எழுச்சியுற்றது. அக்சும் என்பதைத் தலைநகராகக் கொண்ட இது, யேமன், மேரோ ஆகியவற்ரையும் அடக்கி செங்கடற்பகுதியின் முக்கிய வல்லரசாக ஆனதுடன், நான்காம் நூற்றாண்டுத் தொடக்கத்தில் கிறித்தவ மதத்தைத் தழுவிக்கொண்டது. இசுலாம் மதத்தின் எழுச்சியுடன் அக்சுமைட் பேரரசு வீழ்ச்சியடையத் தொடங்கியது. இசுலாமின் வருகையால் எத்தியோப்பியர்கள் பாதுகாப்புக்காக தெற்கேயுள்ள உயர்நிலங்களை நோக்கிப் புலம்பெயர வேண்டி ஏற்பட்டது. அக்சுமைட்டைத் தொடர்ந்து சக்வே வம்சத்தினர் ஆட்சிக்கு வந்து, லாலிபெலாவைத் தலைநகரம் ஆக்கினர். 13 ஆம் நூற்றாண்டில் சக்வே வம்சத்தை அகற்றிவிட்டு, சொலமனிய வம்சம் ஆட்சிக்கு வந்தது. தொடக்க சொலமனியக் காலத்தில், எத்தியோப்பியாவில் படைத்துறைச் சீர்திருத்தங்களும், பேரரசு விரிவாக்கமும் இடம்பெற்றன. இதன் மூலம் ஆப்பிரிக்கக் கொம்புப் பகுதியில் எத்தியோப்பியா ஆதிக்கம் செலுத்தக் கூடியதாக இருந்தது. போர்த்துக்கேய மதபோதகர்களும் இக்காலத்தில் எத்தியோப்பியாவுக்கு வந்தனர்.
கிரீட் கடல்
மேற்கோள்கள்
பகுப்பு:கிரேக்கம் பகுப்பு:கடல்கள்
எத்தியோப்பியாவின் வரலாறு
1529 இல், ஓட்டோமான் பேரரசுக்கு ஆதரவான முசுலிம் அடல் சுல்தானகம், அபிசீனியா மீது படையெடுத்து அதன் உயர்நிலப் பகுதிகளில் பெருஞ் சேதத்தை ஏற்படுத்தியது. போர்த்துக்கேயரின் தலையீட்டினாலேயே அடல் சுல்தானகப் படைகள் பின்வாங்கின. அடல், எத்தியோப்பியா இரண்டுமே போரினால் வலிமை குன்றின. இதனால், ஒரோமோ மக்கள் உயர்நிலப் பகுதிக்குள் நுழைந்து அடலைக் கைப்பற்றியதுடன், எத்தியோப்பியாவுக்குள்ளும் ஆழமாக ஊடுருவினர். போர்த்துக்கேயரின் வருகையும் அதிகரித்தது. அதேவேளை ஓட்டோமான்கள் தற்போது எரித்ரியா என அழைக்கப்படும் பகுதிக்குள் நுழைந்தனர். போர்த்துக்கேயர் நவீன ஆயுதங்களையும், பரோக் கட்டிடக்கலையையும் எத்தியோப்பியாவுக்குக் கொண்டுவந்ததுடன், 1622 இல் பேரரசர் முதலாவது சுசனியோசு கத்தோலிக்கத்துக்கு மதம் மாறினார். அதனால், உள்நாட்டுப் போர் உருவாகி அரசர் முடி துறக்கவேண்டி ஏற்பட்டதுடன் எல்லாக் கத்தோலிக்கரும் எத்தியோப்பியாவில் இருந்து வெளியேற்றப்பட்டனர். 1632 இல் புதிய தலை நகரம் ஒன்று கொண்டாரில் நிறுவப்பட்டதோடு, 18 ஆம் நூற்றாண்டில், போர்த்தலைவர்களால் நாடு பிளவுபடும் வரை, அமைதியாகவும், வளம் பொருந்தியதாகவும் இருந்தது.
1855 இல் இரண்டாம் தெவொட்ரொசுவின் கீழ் எத்தியோப்பியா மீண்டும் ஒன்றிணைக்கப்பட்டதுடன் அதன் நவீன வரலாறு தொடங்குகிறது. எத்தியோப்பியாவில் நான்காம் யொகான்னசுவின் தலைமையின் கீழ் மெதுவான நவீனமயமாக்கம் நிகழ்ந்தது. அத்துடன் 1874 இன் எகிப்தியப் படையெடுப்பில் இருந்தும் தன்னைப் பாதுகாத்துக் கொண்டது. அவர் 1889 இல் போரில் கொல்லப்பட்டார்.
1977 இல் சோமாலியா, எத்தியோப்பியா மீது படையெடுத்து ஒகாடென் பகுதியைத் தன்னுடன் இணைக்க முயற்சித்தது. ஆனால், எத்தியோப்பிய, சோவியத், கியூபாப் படைகள் இணைந்து இம்முயற்சியை முறியடித்தன. 1984 இல் எத்தியோப்பியாவில் பெரும் பஞ்சம் ஏற்பட்டு ஒரு மில்லியன் மக்கள் வரை கொல்லப்பட்டனர். இதைத் தொடர்ந்து ஏற்பட்ட உள்நாட்டுப் போர் 1991 இல் டேர்க்கின் வீழ்ச்சியுடன் முடிவடைந்தது. இதன் பின்னர், மெலெசு செனாவி தலைமையில் ஒரு கூட்டாட்சி சனநாயகக் குடியரசு உருவாக்கப்பட்டது. எத்தியோப்பியா இன்னும்ம் ஏழை நாடாகவே இருந்தபோதும், அதன் பொருளாதாரம் உலகின் வேகமாக வளரும் பொருளாதாரங்களில் ஒன்றாக உள்ளது.
மேற்கோள்கள்
பகுப்பு: எத்தியோப்பியா பகுப்பு:உலக நாடுகளின் வரலாறு பகுப்பு:ஆபிரிக்க வரலாறு பகுப்பு:எத்தியோப்பியாவின் வரலாறு
கிரிகோரி போசெல்
கிரிகோரி இலூயிசு போசெல் (Gregory Louis Possehl) (1941-2011), அமெரிக்காவின் பென்சில்வேனியா பல்கலைக்கழகத்தில் மாந்தவியல் பேராசிரியராக இருந்த்னு ஓய்வு பெற்றவர். அப்பல்கலைக்கழகத்தைச் சேர்ந்த மாந்தவியல், தொல்லியல் பற்றிய அருங்காட்சியகத்தின் ஆசியாவைப்பற்றிய தொகுப்புகளின் பொறுப்பாளராக இருந்தவர் இவர் இந்தியாவிலும், பாக்கித்தானிலும் 1964 முதல் தொடங்கி நடந்த சிந்துவெளி நாகரிகத்து அகழ்வாய்வில் பங்குகொண்டவர். இவர் சிந்துவெளி நாகரிகம் பற்றிய பற்பல நூல்கள், கட்டுரைகளின் ஆசிரியர். இவர் வாசிங்க்டன் பல்கலைக்கழகத்தில் மாந்தவியலில் 1964 ஆம் ஆண்டு இளங்கலைப் பட்டமும், 1967 இல் அதே துறையில் முதுகலை பட்டமும் பெற்றார். பின்னர் 1974 இல் சிக்காகோ பல்கலைக்கழகத்தில் மாந்தவியலில் முனைவர் பட்டம் (பி.எச்.டி) பெற்றார். குசராத்தில் (ரோச்தி, பாபர் கோட், ஒரியோ திம்போ), இராசத்தானில் கிலுண்டு ஆகிய இடங்களில் அகழ்வாய்வு செய்துள்ளார். சனவரி 2007 இல் யுனெசுக்கோ உலக மரபு சுட்டும் இடங்களில் ஒன்றாகக் கருதப்படும், ஓமானில் உள்ள பாட் (Bat) என்னும் இடத்தில் அகழ்வாய்வு தொடங்கினார்.
சிந்துவெளி நாகரிகத்தின் வழிமரபில் உருவானதே வேதகாலப் பண்பாடு என்னும் கருத்தில் தேர்ச்சி பெற்ற அறிஞர் என இவர் போற்றப்படுகின்றார்.
இயற்றிய நூல்கள்
Anthropologist 69: 32-40.
study of prehistoric Gujarat with special reference to the post-urban Harappan. Unpublished Ph.D. dissertation, The University of Chicago. x, 302 pp., ill. [Revised version published in 1980 as "Indus Civilization in Saurashtra".]
early farming community of western India. Puratattva (Bulletin of the Indian Archaeological Society) 7: 39-46.
South Asia. Expedition 17 (2): 33-37.
backgrounds of South Asian prehistory. Symposium convened at the seventy-second annual meeting of the American Anthropological Association, December 2, 1973, New Orleans. (South Asia Occasional Papers and Theses, 4.) Ithaca NY: South Asia Program, Cornell University. 28 cm, vi, 236 pp., ill., maps. Pb
Civilization. Pp. 198-131 in: Kennedy, Kenneth A. R., and Gregory L. Possehl (eds.), Ecological backgrounds of South Asian prehistory. (South Asia Occasional Papers and Theses, 4.) Ithaca: South Asia Program, Cornell University. Reprinted, pp. 212-218 in: Possehl, Gregory L. (ed.) 1979. Ancient cities of the Indus. New Delhi.
discussion of the Late Harappan. Pp. 234-254 in: Fox, Richard G. (ed.), Realm and region in traditional India. New Delhi: Vikas Publishing House Pvt. Ltd.
Carolina Academic Press & New Delhi: Vikas Publishing House Pvt. Ltd. 27 cm, xv, 422 pp., 8 pl., ill. Hb ISBN 0890890935 & 0-7069-0781-7.
(ed.), Ancient cities of the Indus.
related sites. Pp. 358-360 in: Possehl, Gregory L. (ed.), Ancient cities of the Indus.
including references cited in the text. Pp. 361-422 in: Possehl, Gregory L., 1979. (Ed.) Ancient cities of the Indus.
hypothesis. Pp. 537-551 in: Taddei, Maurizio (ed.), South Asian Archaeology 1977, vol. I. (Istituto Universitario Orientale, Seminario di Studi Asiatici, Series minor, 6: I.) Naples: Istituto Universitario Orientale, Seminario di Studi Asiatici.
Hunter-gatherer/agriculturalist exchange in prehistory: An Indian example. Current Anthropology 20 (3): 592-593.
India. Expedition 23 (4): 39-46.
PERSPECTIVE. New Delhi: Oxford & IBH Publishing Co. Pvt. Ltd. and American Institute of Indian Studies; Warminster: Aris & Phillips in cooperation with American Institute of Indian Studies. 28 cm xiii, 440 pp., 93 pl., maps. Hb
perspective. Pp. 15-28 in: Possehl, Gregory L. (ed.), Harappan Civilization: A contemporary perspective.
first phase of research. Pp. 405-413 in: Possehl, Gregory L. (ed.), Harappan Civilization: A contemporary perspective.
Civilization. Pp. 27-36 in: Lal, B.B., and S.P. Gupta (eds.), Frontiers of the Indus Civilization: Sir Mortimer Wheeler Commemoration Volume. New Delhi: Indian Archaeological Society.
ARCHAEOLOGY AND PALAEOANTHROPOLOGY OF SOUTH ASIA. New Delhi: Oxford & IBH Publishing Co. Pvt. Ltd. and American Institute of Indian Studies. 25 cm, viii, 144 pp., ill., maps.
a great tradition. With contributions by Chang Ch'eng-mei & Gregory L. Possehl. Philadelphia: University Museum, University of Pennsylvania. 28 cm, 64 pp., ill., map. ISBN 0934718768.
SOUTH ASIA. (Centers of Civilization, 1.) Durham, NC: Carolina Academic Press. 29 cm, viii, 168 pp., ill. Hb ISBN 0890891737.
237-256 in: Jerome Jacobson (ed.), Studies in the archaeology of India and Pakistan. New Delhi: Oxford & IBH Publishing Co. Pvt. Ltd. and American Institute of Indian Studies.
excavated sites 1953-54 through 1983-84. Puratattva (Bulletin of the Indian Archaeological Society) 18: 113-172.
(Occasional publication of the Asian Section.) Philadelphia: University Museum, University of Pennsylvania. 28 cm. 60 pp.